ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 50/2552เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 13 แห่งประกาศคณะกรรมการกํากับตลาดทุน ที่ ทธ. 80/2552 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552 และข้อ 3(2) และข้อ 12 วรรคสอง แห่งประกาศคณะกรรมการกํากับตลาดทุน ที่ ทน. 83/2552 เรื่อง หลักเกณฑ์การจัดการเงินทุนสัญญาซื้อขายล่วงหน้า ลงวันที่ 3 สิงหาคม พ.ศ. 2552 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 มกราคม พ.ศ. 2553 เป็นต้นไปข้อ ๒ ในประกาศนี้ (1) คําว่า "ผู้บริหาร" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยคุณสมบัติและลักษณะต้องห้ามของกรรมการและผู้บริหารของผู้ประกอบธุรกิจสัญญาซื้อขายล่วงหน้า(2) "ผู้ติดต่อกับผู้ลงทุนในสัญญาซื้อขายล่วงหน้า" หมายความว่า ผู้ทําหน้าที่ติดต่อ ชักชวน ให้คําแนะนํา หรือวางแผน เกี่ยวกับการซื้อขายหรือการลงทุนในสัญญาซื้อขายล่วงหน้าให้กับผู้ลงทุน ซึ่งมีสองประเภท ได้แก่ ผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข(3) "ผู้ติดต่อกับผู้ลงทุนในสัญญาซื้อขายล่วงหน้าประเภท ก" หมายความว่า ผู้ติดต่อกับผู้ลงทุนในสัญญาซื้อขายล่วงหน้าซึ่งสามารถทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้าได้(4) "ผู้ติดต่อกับผู้ลงทุนในสัญญาซื้อขายล่วงหน้าประเภท ข" หมายความว่า ผู้ติดต่อกับผู้ลงทุนในสัญญาซื้อขายล่วงหน้าซึ่งไม่สามารถทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้าได้(5) "ผู้ลงทุน" หมายความว่า ผู้ที่สนใจจะลงทุนในสัญญาซื้อขายล่วงหน้า และให้หมายความรวมถึงลูกค้าของผู้ประกอบธุรกิจสัญญาซื้อขายล่วงหน้าด้วย(6) "ผู้จัดการ" หมายความว่า บุคคลที่ได้รับมอบหมายงานจากคณะกรรมการบริษัทให้เป็นผู้ดูแลรับผิดชอบสูงสุดในการบริหารงานของบริษัท ทั้งนี้ ไม่ว่าจะเรียกชื่อใดก็ตาม(7) "ผู้จัดการลงทุนในสัญญาซื้อขายล่วงหน้า" หมายความว่า ผู้ได้รับความเห็นชอบเป็นผู้จัดการลงทุนในสัญญาซื้อขายล่วงหน้าตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการลงทุนในสัญญาซื้อขายล่วงหน้า(8) "สถาบันฝึกอบรม" หมายความว่า สถาบันฝึกอบรมที่สํานักงาน ก.ล.ต. ยอมรับ(9) "ผู้ติดต่อกับผู้ลงทุน" หมายความว่า ผู้ได้รับความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน หมวด ๑ การขอความเห็นชอบ\_\_\_\_\_\_\_\_\_\_\_\_\_\_\_\_ข้อ ๓ บุคคลซึ่งได้รับความเห็นชอบให้เป็นผู้ติดต่อกับผู้ลงทุนในสัญญาซื้อขายล่วงหน้าให้มีสองประเภท คือ ผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ขข้อ ๔ ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข ต้องมีวุฒิการศึกษา และหรือประสบการณ์การทํางาน ความรู้ทางธุรกิจที่เกี่ยวข้อง ความรู้เกี่ยวกับกฎระเบียบที่เกี่ยวข้องกับการเป็นผู้ติดต่อกับผู้ลงทุนในสัญญาซื้อขายล่วงหน้า ทั้งนี้ ตามที่กําหนดในตารางคุณสมบัติของผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข ที่แนบท้ายประกาศนี้ให้ผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ได้รับยกเว้นคุณสมบัติตามวรรคหนึ่ง ในกรณีที่ผู้ขอความเห็นชอบเป็นบุคคลดังต่อไปนี้(1) เป็นผู้จัดการของผู้ประกอบธุรกิจสัญญาซื้อขายล่วงหน้า หรือผู้ดํารงตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับตลาดทุน โดยจํากัดผู้ประกอบธุรกิจสัญญาซื้อขายล่วงหน้าแต่ละแห่งเพียงหนึ่งราย หรือ(2) เป็นบุคคลที่มีรายชื่อในทะเบียนผู้มีคุณสมบัติเป็นผู้จัดการลงทุนในสัญญาซื้อขายล่วงหน้ามิให้นําความในวรรคหนึ่งมาใช้บังคับกับผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ที่ปฏิบัติหน้าที่จํากัดเฉพาะสัญญาซื้อขายล่วงหน้าที่เกี่ยวกับทองคํา โดยผู้ขอความเห็นชอบต้องมีคุณสมบัติดังต่อไปนี้(1) มีวุฒิการศึกษาไม่ต่ํากว่าระดับปริญญาตรี(2) ทดสอบผ่านหลักสูตรความรู้เกี่ยวกับกฎระเบียบที่เกี่ยวข้องกับการเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ไม่เกินสองปีในวันที่ยื่นคําขอรับความเห็นชอบ ในกรณีที่ทดสอบผ่านหลักสูตรความรู้นั้นมาเกินกว่าสองปีในวันที่ยื่นคําขอ ต้องปรากฏว่าเคยเข้ารับการอบรมหลักสูตรความรู้ดังกล่าวของสถาบันฝึกอบรม หรือ หลักสูตรอื่นที่สํานักงาน ก.ล.ต. ยอมรับไม่เกินสองปีในวันที่ยื่นคําขอความเห็นชอบ(3) ทดสอบผ่านหลักสูตรสําหรับการเป็นผู้ติดต่อกับผู้ลงทุนในสัญญาซื้อขายล่วงหน้าที่เกี่ยวกับทองคําซึ่งจัดโดยสถาบันฝึกอบรม และ(4) มีประสบการณ์การทํางานเกี่ยวกับการซื้อหรือขายทองคํา หรือสัญญาซื้อขายล่วงหน้าที่เกี่ยวกับทองคํา เป็นระยะเวลารวมกันไม่น้อยกว่าสองปีในช่วงระยะเวลาห้าปีก่อนวันยื่นคําขอ ให้ผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ที่ปฏิบัติหน้าที่จํากัดเฉพาะสัญญาซื้อขายล่วงหน้าที่เกี่ยวกับทองคํายื่นคําขอความเห็นชอบภายในวันที่ 31 ธันวาคม พ.ศ. 2553 และให้การให้ความเห็นชอบสิ้นสุดลงในวันที่ 1 มกราคม พ.ศ. 2555ข้อ ๕ ผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า นอกจากต้องมีคุณสมบัติตามข้อ 4 แล้ว ต้องไม่มีลักษณะต้องห้ามตามที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้าข้อ ๖ การขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า ให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่จัดไว้ในระบบงานอิเล็กทรอนิกส์ของสํานักงาน ก.ล.ต. สํานักงาน ก.ล.ต. จะเปิดเผยผลการพิจารณาให้ความเห็นชอบไว้ในระบบงานอิเล็กทรอนิกส์ของสํานักงาน ก.ล.ต. ภายในสามสิบวันนับแต่วันที่สํานักงาน ก.ล.ต. ได้รับคําขอและเอกสารหลักฐานครบถ้วนและถูกต้อง และในกรณีที่สํานักงาน ก.ล.ต. ไม่ให้ความเห็นชอบบุคคลใด สํานักงาน ก.ล.ต. จะแจ้งผู้ขอความเห็นชอบเป็นหนังสือโดยระบุถึงเหตุผลไปพร้อมกันด้วยสํานักงาน ก.ล.ต. อาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงาน ก.ล.ต. กําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงาน ก.ล.ต. จะถือว่าบุคคลนั้นไม่ประสงค์จะขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าข้อ ๗ การให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าให้มีอายุสองปี โดยในการขอความเห็นชอบครั้งแรก ให้มีผลตั้งแต่วันที่ได้รับความเห็นชอบแต่ให้นับระยะเวลาสองปีดังกล่าวตั้งแต่วันที่ 1 มกราคม ของปีถัดไปข้อ ๘ ในกรณีผู้ที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข หากปรากฏว่าผู้นั้นได้รับความเห็นชอบเป็นบุคคลที่มีรายชื่อในทะเบียนผู้มีคุณสมบัติเป็นผู้จัดการลงทุนในสัญญาซื้อขายล่วงหน้าตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการลงทุนในสัญญาซื้อขายล่วงหน้าด้วย ให้ถือว่าผู้นั้นได้รับความเห็นชอบจากสํานักงานเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก โดยใช้คุณสมบัติตามข้อ 4 วรรคสอง (2) และให้มีอายุการได้รับความเห็นชอบเท่ากับรอบระยะเวลาที่เหลืออยู่ของอายุการได้ความเห็นชอบเดิมที่ให้เป็นผู้ติดต่อกับผู้ลงทุนในสัญญาซื้อขายล่วงหน้าประเภท ขข้อ ๙ ผู้ที่ประสงค์จะทําหน้าที่เป็นผู้ติดต่อกับผู้ลงทุนในสัญญาซื้อขายล่วงหน้าเฉพาะในต่างประเทศ หากสามารถประกอบการเป็นผู้ติดต่อกับผู้ลงทุนในสัญญาซื้อขายล่วงหน้าได้ตามกฎหมายของประเทศนั้น ให้ถือว่าผู้นั้นเป็นผู้ติดต่อกับผู้ลงทุนในสัญญาซื้อขายล่วงหน้าซึ่งได้รับความเห็นชอบจากสํานักงาน ก.ล.ต. หมวด ๒ การต่ออายุการให้ความเห็นชอบ\_\_\_\_\_\_\_\_\_\_\_\_\_\_\_\_ข้อ ๑๐ การขอต่ออายุการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า ให้ผู้ขอความเห็นชอบปฏิบัติตามหลักเกณฑ์ดังต่อไปนี้(1) ผ่านการอบรม ร่วมกิจกรรม หรือศึกษาเพิ่มเติมเพื่อทบทวนความรู้เกี่ยวกับธุรกิจและกฎระเบียบที่เกี่ยวข้องอย่างน้อยสิบห้าชั่วโมง ในทุกรอบสองปีปฏิทินนับแต่ปีปฏิทินที่ได้รับความเห็นชอบจากสํานักงาน โดยต้องมีความรู้เกี่ยวกับกฎระเบียบ จรรยาบรรณ หรือกฎหมายที่เกี่ยวข้องอย่างน้อยสามชั่วโมง และในกรณีที่ผู้ติดต่อกับผู้ลงทุนในสัญญาซื้อขายล่วงหน้าได้รับความเห็นชอบเป็นผู้ติดต่อกับผู้ลงทุนด้วย การอบรม ร่วมกิจกรรมหรือศึกษาเพิ่มเติมดังกล่าว ต้องมีความรู้เกี่ยวกับสัญญาซื้อขายล่วงหน้ารวมอยู่ด้วยอย่างน้อยหกชั่วโมง(2) ยื่นคําขอต่ออายุการให้ความเห็นชอบล่วงหน้าก่อนวันหมดอายุอย่างน้อยหนึ่งเดือนแต่ไม่เกินสี่เดือน ตามแบบและวิธีการที่จัดไว้ในระบบงานอิเล็กทรอนิกส์ของสํานักงาน ก.ล.ต. และต้องจัดส่งหลักฐานหรือเอกสารอ้างอิงการเข้ารับการอบรมตาม (1) ต่อสํานักงาน ก.ล.ต.สํานักงาน ก.ล.ต. จะเปิดเผยรายชื่อผู้ติดต่อกับผู้ลงทุนในสัญญาซื้อขายล่วงหน้าที่ได้รับความเห็นชอบการต่ออายุไว้ในระบบงานอิเล็กทรอนิกส์ของสํานักงาน ก.ล.ต. ภายในสามสิบวันนับแต่วันที่สํานักงาน ก.ล.ต. ได้รับคําขอและเอกสารหลักฐานครบถ้วน และในกรณีที่สํานักงาน ก.ล.ต. ไม่ให้ความเห็นชอบการต่ออายุกับผู้ขอความเห็นชอบรายใด สํานักงาน ก.ล.ต. จะแจ้งผู้ขอความเห็นชอบรายนั้นเป็นหนังสือโดยระบุถึงเหตุผลไปพร้อมกันด้วย สํานักงาน ก.ล.ต. อาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงาน ก.ล.ต. กําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงาน ก.ล.ต. จะถือว่าบุคคลนั้นไม่ประสงค์จะขอต่ออายุการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า ในกรณีที่ผู้ติดต่อกับผู้ลงทุนในสัญญาซื้อขายล่วงหน้าที่ได้รับความเห็นชอบการต่ออายุประสงค์จะได้รับหลักฐานเป็นหนังสือแสดงผลการพิจารณาคําขอต่ออายุการให้ความเห็นชอบตามวรรคสอง ให้ยื่นคําขอตามแบบและวิธีการที่จัดไว้ในระบบงานอิเล็กทรอนิกส์ของสํานักงาน ก.ล.ต.ข้อ ๑๑ ในกรณีที่บุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าและผู้ติดต่อกับผู้ลงทุน ซึ่งมีรอบระยะเวลาการขอต่ออายุการให้ความเห็นชอบไม่ตรงกัน ให้บุคคลนั้นยื่นคําขอต่ออายุการให้ความเห็นชอบตามรอบระยะเวลาที่ได้รับความเห็นชอบครั้งหลังสุด และให้ถือว่าอายุการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าหรือผู้ติดต่อกับผู้ลงทุน แล้วแต่กรณี เป็นไปตามรอบระยะเวลาที่ได้รับความเห็นชอบครั้งหลังสุดด้วยข้อ ๑๒ การต่ออายุการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า ให้มีอายุสองปีนับแต่วันที่ได้รับการต่ออายุการให้ความเห็นชอบหมวด ๓ หลักเกณฑ์การปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๓ ในการทําหน้าที่ติดต่อ ชักชวน ให้คําแนะนํา วางแผน หรือทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้าให้กับผู้ลงทุน ผู้ติดต่อกับผู้ลงทุนในสัญญาซื้อขายล่วงหน้าต้องไม่ตั้งให้บุคคลอื่นทําการหรือปฏิบัติหน้าที่ดังกล่าวแทนตนข้อ ๑๔ เพื่อให้ผู้ลงทุนได้รับการบริการที่ดี มีคุณภาพ และเป็นธรรม ผู้ติดต่อกับผู้ลงทุนในสัญญาซื้อขายล่วงหน้าต้องปฏิบัติหน้าที่ให้เป็นไปตามมาตรฐานการปฏิบัติงานดังต่อไปนี้(1) ปฏิบัติงานด้วยความซื่อสัตย์ สุจริต (2) ปฏิบัติงานโดยใช้ความรู้ความสามารถเยี่ยงผู้ประกอบวิชาชีพ และปฏิบัติต่อผู้ลงทุนทุกรายอย่างเป็นธรรม ด้วยความเอาใจใส่ ระมัดระวัง รอบคอบ โดยคํานึงถึงประโยชน์ของผู้ลงทุนเป็นสําคัญ(3) เปิดเผยหรือให้ข้อมูลที่มีความสําคัญและเกี่ยวข้องอย่างเพียงพอในการตัดสินใจลงทุนของผู้ลงทุน(4) รักษาความลับของผู้ลงทุน(5) ปฏิบัติงานด้วยความระมัดระวังไม่ให้เกิดความขัดแย้งทางผลประโยชน์ ในกรณีที่ไม่สามารถหลีกเลี่ยงความขัดแย้งทางผลประโยชน์นั้นได้ ต้องดําเนินการให้มั่นใจได้ว่าผู้ลงทุนได้รับการปฏิบัติที่เป็นธรรม และเหมาะสม(6) ไม่สนับสนุน สั่งการ หรือให้ความร่วมมือแก่บุคคลใดในการปฏิบัติฝ่าฝืนกฎหมายว่าด้วยสัญญาซื้อขายล่วงหน้า และหลักเกณฑ์ที่ออกตามกฎหมายดังกล่าว และกฎหมายอื่นที่เกี่ยวข้อง(7) ปฏิบัติตามกฎหมายและประกาศเกี่ยวกับการติดต่อ ชักชวน ให้คําแนะนํา วางแผนหรือทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้าที่ใช้บังคับกับผู้ประกอบธุรกิจสัญญาซื้อขายล่วงหน้า พร้อมทั้งจรรยาบรรณและมาตรฐานในการประกอบธุรกิจสัญญาซื้อขายล่วงหน้าที่กําหนดโดยสมาคมกํากับผู้ประกอบธุรกิจสัญญาซื้อขายล่วงหน้า หรือองค์กรที่เกี่ยวข้องกับธุรกิจสัญญาซื้อขายล่วงหน้าที่สํานักงานยอมรับโดยอนุโลมด้วยหมวด ๔ มาตรการบังคับ\_\_\_\_\_\_\_\_\_\_\_\_\_ข้อ ๑๕ ในกรณีที่ผู้ติดต่อกับผู้ลงทุนในสัญญาซื้อขายล่วงหน้ามีลักษณะต้องห้ามตามประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้า หรือฝ่าฝืนหรือไม่ปฏิบัติตามหลักเกณฑ์การปฏิบัติงานที่กําหนดในประกาศนี้ สํานักงาน ก.ล.ต. จะดําเนินการต่อผู้ติดต่อกับผู้ลงทุนในสัญญาซื้อขายล่วงหน้าตามหลักเกณฑ์และวิธีการที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้าข้อ ๑๖ ผู้ติดต่อกับผู้ลงทุนในสัญญาซื้อขายล่วงหน้าที่ได้รับความเห็นชอบจากสํานักงาน ก.ล.ต. สิ้นสุดลงในกรณีที่ผู้ติดต่อกับผู้ลงทุนในสัญญาซื้อขายล่วงหน้ามีลักษณะดังต่อไปนี้(1) พ้นจากการเป็นผู้จัดการของผู้ประกอบธุรกิจสัญญาซื้อขายล่วงหน้า หรือผู้ดํารงตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับตลาดทุน ในกรณีที่เป็นผู้ติดต่อกับผู้ลงทุนในสัญญาซื้อขายล่วงหน้าโดยใช้คุณสมบัติดังกล่าว(2) พ้นจากการเป็นผู้ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนในสัญญาซื้อขายล่วงหน้าจากองค์กรกํากับดูแลของประเทศที่สํานักงาน ก.ล.ต. ยอมรับ ในกรณีที่เป็นผู้ติดต่อกับผู้ลงทุนในสัญญาซื้อขายล่วงหน้าโดยใช้คุณสมบัติดังกล่าวหมวด ๕ บทเฉพาะกาล\_\_\_\_\_\_\_\_\_\_\_\_\_ข้อ ๑๗ ให้บุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก โดยใช้คุณสมบัติการดํารงตําแหน่งเป็นกรรมการหรือผู้บริหาร ที่มิใช่ตําแหน่งผู้จัดการของผู้ประกอบธุรกิจสัญญาซื้อขายล่วงหน้า อยู่แล้วก่อนวันที่ประกาศนี้มีผลใช้บังคับ ยังคงเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก และปฏิบัติหน้าที่เป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ได้จนถึงวันที่ 31 ธันวาคม พ.ศ. 2554 ข้อ ๑๘ ให้บุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า อยู่แล้วก่อนวันที่ประกาศนี้ใช้บังคับ เป็นบุคคลที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าตามประกาศนี้ และเพื่อประโยชน์ในการต่ออายุการให้ความเห็นชอบ ให้ถือว่าวันที่ได้รับความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าตามที่สํานักงาน ก.ล.ต. เคยให้ความเห็นชอบ เป็นวันที่ได้รับความเห็นชอบจากสํานักงานตามประกาศนี้ข้อ ๑๙ ให้บรรดาประกาศ คําสั่ง และหนังสือเวียน ที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้าและมาตรฐานปฏิบัติงาน ลงวันที่ 28 กันยายน พ.ศ. 2548 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะมีประกาศ คําสั่ง และหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๒๐ ในกรณีที่มีประกาศฉบับอื่นใดที่อ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้าและมาตรฐานปฏิบัติงาน ลงวันที่ 28 กันยายน พ.ศ. 2548 ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 14 ตุลาคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ (1) เพื่อให้มีบุคลากรที่เพียงพอต่อการรองรับการเติบโตทางธุรกิจจึงปรับปรุงคุณสมบัติของผู้ติดต่อกับผู้ลงทุนในสัญญาซื้อขายล่วงหน้า และเพิ่มความยืดหยุ่นให้ผู้ติดต่อกับผู้ลงทุนขอความเห็นชอบเป็นผู้ติดต่อกับผู้ลงทุนด้านสัญญาซื้อขายล่วงหน้าได้สะดวกยิ่งขึ้น (2) เพื่อปรับปรุงการใช้สิทธิผู้บริหารในการเป็นผู้ติดต่อกับผู้ลงทุนในสัญญาซื้อขายล่วงหน้า (3) เพื่อกําหนดรอบระยะเวลาการต่ออายุการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าและผู้ติดต่อกับผู้ลงทุนให้ตรงกัน (4) เพื่อกําหนดมาตรฐานการปฏิบัติงานเพิ่มเติม โดยผู้ติดต่อกับผู้ลงทุนในสัญญาซื้อขายล่วงหน้าต้องปฏิบัติตามกฎหมายและประกาศที่เกี่ยวกับการติดต่อชักชวนที่ใช้กับผู้ประกอบธุรกิจซื้อขายสัญญาซื้อขายล่วงหน้าด้วย จึงจําเป็นต้องออกประกาศนี้อื่นๆ - คุณสมบัติของผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ตามข้อ 4 วรรคหนึ่งของ ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 50/2552 | | | | | || --- | --- | --- | --- | --- || **กรณี****ที่** | **คุณสมบัติอื่น ๆ****วุฒิการศึกษา** | **ประสบการณ์การทํางานที่เกี่ยวข้อง1** | **ทดสอบผ่านหลักสูตรความรู้ทางธุรกิจและกฎระเบียบ****ที่เกี่ยวข้องกับการเป็นผู้ติดต่อกับผู้ลงทุนในสัญญา****ซื้อขายล่วงหน้าประเภท ก จากสํานักงาน ก.ล.ต. หรือสถาบันฝึกอบรมที่สํานักงานยอมรับ\*** | **ทดสอบผ่านหลักสูตรความรู้เกี่ยวกับกฎระเบียบ****ที่เกี่ยวข้องกับการเป็นผู้ติดต่อกับผู้ลงทุนในสัญญา****ซื้อขายล่วงหน้าประเภท ก จากสํานักงาน ก.ล.ต. หรือสถาบันฝึกอบรมที่สํานักงานยอมรับ\*** || 1 | ปริญญาตรีขึ้นไป | มีประสบการณ์การทํางานในหรือต่างประเทศเป็นระยะเวลารวมกันไม่น้อยกว่า 2 ปี ในช่วงระยะเวลา 5 ปี ก่อนวันยื่นคําขอ | ü | - || 2 | หลักสูตร Certified Investment and Securities Analyst (CISA) ระดับหนึ่ง หรือหลักสูตร Chartered Financial Analyst (CFA) ระดับหนึ่ง | มีประสบการณ์การทํางานในหรือต่างประเทศเป็นระยะเวลารวมกันไม่น้อยกว่า 1 ปี ในช่วงระยะเวลา 3 ปี ก่อนวันยื่นคําขอ | ü | - || 3 | หลักสูตร Certified Investment and Securities Analyst (CISA) ระดับสองขึ้นไป หรือหลักสูตร Chartered Financial Analyst (CFA) ระดับสองหรือหลักสูตร CFP(Certified Financial Planner) หรือหลักสูตร FRM (Financial Risk Manager) | มีประสบการณ์การทํางานในหรือต่างประเทศเป็นระยะเวลารวมกันไม่น้อยกว่า 1 ปี ในช่วงระยะเวลา 3 ปี ก่อนวันยื่นคําขอ | - | üยกเว้นผู้ที่ผ่านหลักสูตร CISA ระดับสองขึ้นไป || | นอกเหนือจากกรณีที่มีวุฒิการศึกษาตาม 1-3 โดยเป็นผู้ที่ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนประเภท ก จากองค์กรกํากับดูแลของประเทศที่สํานักงาน ก.ล.ต.ยอมรับ | - | - | ü || | | | | | |